**Raport monitorimi i realizimit të zbatimit të Planit të Integritetit të Bashkisë Maliq për vitin 2022.**

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative. Prioritizimi i kuadrit anti-korrupsion është jetësuar nëpërmjet forcimit të kompetencave dhe kapaciteteve të Koordinatorit Kombëtar Kundër Korrupsionit, koordinimit dhe zbatimit të nismave anti-korrupsion të parashikara në Strategjinë Ndërsektoriale Kundër Korrupsionit 2015- 2023, si edhe të forcimit të kuadrit rregullator dhe të mekanizmave të menaxhimit të integritetit në administratën publike.

Ndërkohë, menaxhimi i riskut të integritetit për NJVV-të, si proces në vetvete rrjedh nga objektivi 11 i SNKK dhe masat përkatëse në Planin e Veprimit 2018-2020 rishikuar 2020-2023, si dhe objektivi D i SKNDQV, për zhvillimin dhe miratimin e politikave anti-korrupsion në nivel vendor.

Duke ju referuar nivelit vendor, nevoja për të forcuar në mënyrë të vazhdueshme sistemet e menaxhimit të integritetit në kuadër të thellimit të procesit të decentralizimit, është evidente. Procesi i decentralizimit (transferimi i pushteteve dhe përgjegjësive nga qeverisja qendrore në atë vendore) i shërben forcimit të llogaridhënies duke e sjellë qeverinë më afër qytetarëve. Ndërkaq, i zbatuar në shërbimet publike, për shkak të rritjes së kontakteve midis zyrtarëve vendorë dhe qytetarëve, ky proces mund të decentralizojë edhe shfaqjen apo mundësinë e shfaqjes së risqeve të integritetit, duke penguar zvogëlimin apo eliminimin e plotë të tyre, gjë që bën të domosdoshme marrjen e masave menaxhuese proaktive ndaj këtyre risqeve.

Në këtë kontekst, hartimi i Planeve të Integritetit dhe Planeve përkatëse të veprimit nga NJVV-të dhe monitorimi i realizimit të tyre ofrojnë kuadrin konceptual për politikat dhe masat për parandalimin e shkeljeve të integritetit të zyrtarëve publikë dhe për monitorimin e efekteve të masave të zbatuara në institucionet e qeverisjes vendore.

Menaxhimi i integritetit institucional dhe monitorimi si hallkë përbërëse e tij, synojnë të ndihmojë politikëbërësit, administratat vendore dhe drejtuesit e shoqërisë civile për të përmirësuar kontrollin ndaj korrupsionit në shoqëritë dhe komunitetet e tyre. Ky proces u mundëson përdoruesve të shohin potencialin për përmirësim në fusha specifike të politikave dhe veprimtarisë së njësisë vendore. Një analizë rigoroze e këtyre fushave ndihmon në zhvillimin e strategjive të bazuara në evidenca dhe ndërmarrjen e veprimeve dhe masave konkrete për të parandaluar ose zvogëluar korrupsionin, duke garantuar qeverisje të mirë dhe efikase.

**Rreth procesit dhe metodologjisë për monitorimin e Planit të integritetit në nivel bashkie.**

Miratimi i politikave kundër korrupsionit në nivelin e qeverisjes vendorepër Njësitë e Vetëqeverisjes Vendore përbën një domosdoshmëri dhe është një objektiv specifik (objektivi A11) i Strategjisë Kundër Korrupsionit dhe i Planit të saj të Veprimit, në të cilin parashikohet promovimi i planeve vendore të integritetit në nivel bashkiak, si një mundësi që qytetarët të njohin përpjekjet anti-korrupsion dhe të kontribuojnë në mënyrë aktive për to. Plani i Veprimit (2018-2023), i miratuar në maj të vitit 2018, në kuadër të këtyre objektivave parashikon si masë hartimin dhe miratimin e planit të integritetit për çdo institucion publik në vend. Kjo vjen në linjë edhe me rekomandimet e Komisionit Evropian (2018) për Shqipërinë në kuadër të procesit të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Gjithashtu menaxhimi i riskut të integritetit për NJVV-të, si proces mbështetet edhe nga objektivat e parashikuara në SKNDQV (objektivi D), për zhvillimin dhe miratimin e politikave anti-korrupsion në nivel vendor. Ai është një mekanizëm parandalues anti-korrupsion dhe instrument për futjen e mirëqeverisjes dhe mirë-menaxhimit në veprimtarinë e NJVV, duke i shërbyer nevojave dhe interesave të komunitetit vendor. Në qendër të procesit të menaxhimit të riskut të integritetit është Plani i Integritetit si instrument i luftës kundër korrupsionit në nivel vendor. Ai ofron kuadrin konceptual për politikat dhe masat për parandalimin e shkeljeve të integritetit të zyrtarëve publikë dhe për monitorimin e efekteve të masave të zbatuara në një institucion publik.

Procesi i menaxhimit të riskut të integritetit ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të integritetit për njësinë vendore (detajuar ky i fundit edhe me një plan veprimi 3 vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e planit të veprimit për risqet e integritetit sipas afateve kohore të parashikuara.

Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

Raporti i monitorimit të Planit të Integritetit për NJVV-të të cilat e kanë miratuar gjatë vitit 2022, përmban një analizë të përgjithshme të realizimit të masave dhe aktiviteteve të parashikuara në bazë të objektivave, aktorëve dhe afateve të përcaktuara në Planin e Integritetit (PI) dhe të Planit të Veprimit në kuadër të forcimit të integritetit dhe luftës kundër korrupsionit. Në raport identifikohet progresi i bërë, bazuar në situatën e arritjeve të treguesve, si dhe në zbatimin e masave konkrete dhe afatit të miratimit të PI.

Ky raport monitorimi mbulon periudhën qershor-dhjetor 2022 për bashkinë Maliq është hartuar mbi bazën e inputit të dhënë nga strukturat e bashkisë për procesin monitorues në kuadër të zbatimit të masave dhe aktiviteteve të Planit të Veprimit të Planit të Integritetit 2022-2025. Raporti i monitorimit të zbatimit të Planit të Veprimit të Planit të Integritetit 2022-2025 të bashkisë për vitin 2022 është i pari raport i hartuar që prej miratimit të këtij dokumenti.

Monitorimi është bazuar në të dhënat që kanë raportuar strukturat përgjegjëse të integritetit në bashki referuar në planin e veprimit. Mbledhja e informacionit nga strukturat e mësipërme është kryer nëpërmjet plotësimit të aneksit të këtij raporti monitorimi referuar nivelit të zbatimit të çdo objektivi sipas fushave me risk, masave (në bazë të aktiviteteve të kryera), hapave të ndërrmarra, dokumentave të hartuara apo të publikuara, problematikave të hasura, rekomandimeve etj.

Plani i Integritetit do të vijojë të monitorohet në formë të planifikuar, periodikisht dhe përditësohet në përputhje me zhvillimet apo ndryshimet ligjore dhe nënligjore, institucionale, procedurale dhe të personelit që prekin funksionet dhe veprimtarinë e bashkisë. Monitorimi i vazhdueshëm i zbatimit të Planit të Integritetit si një etapë e rëndësishme e ciklit të menaxhimit të risqeve të integritetit në bashki siguron që:

▪ aktivitetet e kontrollit dhe masat e trajtimit të risqeve të integritetit të jenë efektive në hartim dhe funksionim;

▪ procedurat të jenë të qarta;

▪ plani i integritetit dhe raporti i monitorimit të tij të publikohet në faqen zyrtare të bashkisë.

Raportimi është një procedurë e rregullt që do të sigurojë zbatimin e planit të veprimit për risqet e integritetit sipas afateve kohore të parashikuara.

**Raporti i monitorimit të PI për bashkinë Maliq**

Raporti i Monitorimit të zbatimit të Planit të Integritetit të NJVV për vitin 2022, është i pari dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë nr.333, datë 07.10.2020.

Në Planin e Integritetit të bashkisë së monitoruar janë përcaktur gjithsej 3 objektiva për të cilat janë parashikuar fushat me risk dhe masat dhe aktivitete për realizimin e tyre, pavarësisht konceptimit në vecanti, si vijon:

1. Përmirësimi i mekanizmave rregullatorë dhe strategjikë të bashkisë në aspekte të veçanta të etikës dhe integritetit.
2. Konsolidimi i një administrate të qëndrueshme dhe profesionale nëpërmjet zhvillimit të burimeve njerëzore në bashki.
3. Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë

Për bashkinë Maliq, Plani i Integritetit është konceptuar i shtrirë në një periudhë 3-vjeçare dhe konkretisht 2022-2025.

Në tabelën e mëposhtme pasqyrohet numri i objektivave, fushave me risk dhe masave/aktiviteteve sipas Planit të Veprimit të Planit të Integritetit 2022-2025, për bashkinë Maliq.

|  |  |  |
| --- | --- | --- |
| Bashkia MaliqOBJEKTIVAT | FUSHA ME RISK | MASA DHE AKTIVITETE |
| Objektivi 1 | 8 | 17 |
| Objektivi 2 | 13 | 29 |
| Objektivi 3 | 25 | 38 |
| Totali | 56 | 74 |

***Situata e zbatimit të Planit të Integritetit Bashkia Maliq për periudhën qershor–dhjetor 2022***

rezulton si më poshtë:

Nga monitorimi i procesit në bashkinë Maliq rezulton se në totalin prej 13 masash (aktivitetesh) të parashikuara për zbatim për vitin 2022, janë zbatuar 8 masa/aktivitete, 2 në proces zbatimi, 3 masa/aktivitete dhe të pazbatuara.

Për vitin 2022, janë **zbatuar 62%** e masave dhe aktiviteteve, **në proces** janë **15%** e masave dhe aktiviteteve, si dhe **të pazbatuara 23%** e masa/aktivitete.

**MONITORIMI SIPAS OBJEKTIVAVE NË NIVEL BASHKIE**

Gjatë këtij viti në bashkinë Maliq është bërë progres në përmirësimin e kuadrit të plotë rregullator në lidhje me etikën dhe integritetin, në fushën e burimeve njerëzore si dhe fusha të vecanta të përgjegjësisë së bashkive.

**MBLEDHJA DHE ANALIZA E TË DHËNAVE**

Të dhënat e këtj raporti janë grumbulluar nga Koordinatori i Integritetit të bashkisë Maliq në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

Gjetjet e raportit:

**Objektivi I “**Përmirësimi i mekanizmave rregullatorë dhe strategjikë të bashkisë në aspekte të veçanta të etikës dhe integritetit”;

Përmes këtij objektivi bashkia do të rishikojë dhe plotësojë kuadrin e brendshëm rregullator në disa fusha të veçanta për të siguruar përputhshmëri të plotë me kuadrin ligjor në fuqi, strukturën institucionale, si dhe për të qartësuar disa funksione dhe detyra në bashki. Më tej, nëpërmjet rritjes së ndërgjegjësimit dhe njohurive mbi çështje të etikës, parandalimit të konfliktit të interesit dhe sinjalizimit, synohet të shtohet reagimi ndaj shkeljeve të integritetit. Më tej parashikohet hartimi dhe miratimi i procedurave standarde të veprimit për rregullimin e disa proceseve të veçanta të punës si dhe i disa dokumenteve me natyrë strategjike.

Niveli i integritetit të këtyre proceseve u jep një sinjal të qartë grupeve të interesit brenda dhe jashtë bashkisë: nëse ky nivel është i lartë dhe nuk kompromentohet në vazhdimësi, kjo gjë sjell një frymë pozitive në institucion duke vendosur standarde të larta për sjelljen dhe performancën e pritur nga ana e nëpunësve dhe drejtuesve. Më tej zbatimi i këtyre standardeve do të kontribuojë cilësisht në rritjen e besimit dhe përmirësimin e imazhit të institucionit të bashkisë në publikun e gjerë.

Ky objektiv përmban 4 masa/aktivitete specifike të planifikuara për tu zbatuar nga njësitë e përfshira. Njësitë raportuese për këtë objektiv janë strukturat e Drejtoria Juridike, Burimet Njerëzore dhe Prokurimet Publike, Koordinatori për të Drejtën e Informimit, Drejtoria e Financës dhe Buxhetit

Gjatë periudhës raportuese janë realizuar masat, produktet dhe kryer aktivitetet sipas tabelës, si më poshtë:

|  |  |  |
| --- | --- | --- |
| ObjektiviI | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2022 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Përmirësimi i mekanizmave rregullatorë dhe strategjikë të bashkisë në aspekte të veçanta të etikës dhe integritetit | 4 | 3 | 1 | 0 |

Për këtë periudhë raportuese bashkia Maliq ka performuar në zbatim të plotë të masave dhe aktiviteteve si vijon:

* Parashikimi në Rregulloren e Brendshme të bashkisë i funksionit të Koordinatorit për të Drejtën e Informimit dhe Koordinatorit për Konsultimin Publik. parashikimi i detyrave dhe përgjegjësive të këtyre koordinatorëve si dhe detyrimeve të drejtorive të bashkisë në raport me koordinatorët, duke parashikuar kërkesat për komunikim dhe shkëmbim informacioni brenda afateve të kërkuara;
* Rishikimi i Rregullores së Brendshme të bashkisë për të përcaktuar detyrimet e secilës drejtori, gjatë procesin të hartimit të Programit Buxhetor Afatmesëm, rregullat e komunikimit dhe shkëmbimit të informacionit ndërmjet tyre, si dhe detyrimet për respektimin e afateve në këtë proces.

**Masat në process:**

* Rishikimi i Rregullores së Brendshme të bashkisë me qëllim përditësimin me strukturën aktuale të institucionit dhe adresimin e masave të tjera të parashikuara në këtë plan;
* Publikimi i rregullores së rishikuar në Programin e Transparencës së bashkisë.

**Masat të parealizuara nuk ka**.

**Objektivi II** “Konsolidimi i një administrate të qëndrueshme dhe profesionale nëpërmjet zhvillimit të burimeve njerëzore në bashki”;

Ky objektiv synon konsolidimin e një administrate të qëndrueshme dhe profesionale nëpërmjet përmirësimit të proceseve të menaxhimit të burimeve njerëzore. Objektivi përfshin ndërmarrjen e masave/aktiviteteve që synojnë përmirësimin e kapaciteteve teknike dhe njerëzore të bashkisë, duke adresuar nevojat specifike profesionale të personelit. Më tej masat e përcaktuara synojnë përmirësimin e qëndrueshmërisë së administratës, si dhe komunikimit dhe bashkëpunimit ndërmjet njësive të bashkisë.

Ky objektiv përmban 2 masa/aktivitete specifike të planifikuara për tu zbatuar nga njësitë e përfshira. Njësitë raportuese për këtë objektiv janë strukturat Drejtoria Juridike, Burimet Njerëzore dhe Prokurimet Publike

Gjatë periudhës raportuese lidhur me këtë objektiv nuk janë realizuar masat produktet dhe kryer aktivitete sipas tabelës si më poshtë:

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2022 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete te parealizuara |
| Konsolidimi i një administrate të qëndrueshme dhe profesionale nëpërmjet zhvillimit të burimeve njerëzore në bashki | 2 | 0 | 0 | 2 |

Referuar zbatimit të këtij objektivi bashkia ka **realizuar** plotësisht **0%** të masave/aktiviteteve:

**Masa në proces nuk ka**.

**Masat të parealizuara:**

* Publikimi i i kritereve të sakta për çdo vakancë për pozicionet e punës që shpallen nga bashkia;
* Realizimi i procedurave rekrutuese të rregullta në përputhje me kriteret dhe përshkrimin e punës.

**Objektivi III “**Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë.”

Në zbatim të objektivit të tretë, bashkia synon menaxhimin e riskut të integritetit institucional në fusha të veçanta të përgjegjësisë: menaxhimi financiar; auditimi i brendshëm dhe kontrolli; shërbimet publike; transparenca; administrimi i pronave dhe menaxhimi i territorit; arkivimi i dokumentave. Masat e parashikuara në këtë objektiv synojnë reduktimin ose eliminimin e risqeve të identifikuara në këto fusha.

Ky objektiv përmban 7 masa/aktivitete specifike të planifikuara për tu zbatuar nga njësitë e përfshira, të cilat i referohen kuadrit rregullator të brendshëm të integritetit. Njësitë raportuese për këtë objektiv janë strukturat teknike të Drejtorisë së burimeve njerëzore, Drejtorisë së Menaxhimit Financiar, Koordinatori për të Drejtën e Informimit, Drejtoria e Trajnim Zhvillimit, Drejtoria e Prokurimeve.

Gjatë periudhës raportuese janë realizuar masat, produktet dhe kryer aktivitetet sipas tabelës, si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2022 | Masa dhe aktivitete plotësisht të realizuara | Masa dhe aktivitete pjesërisht të realizuara | Masa dhe aktivitete të parealizuara |
| Rritja e efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë | 7 | 5 | 1 | 1 |

Grafiku i mëposhtëm tregon realizueshmërinë e masave dhe aktiviteteve të Planit të Veprimit për “Objektivin 3” të Planit të Integritetit, për vitin 2022.

Sa më sipër, rreth **72%** e masave dhe aktiviteteve janë **realizuar** plotësisht, **14%** janë **në** **proces** dhe **14%** **nuk** **janë** **realizuar**.

Për këtë periudhë raportuese bashkia Maliq ka performuar në zbatim të masave dhe aktiviteteve si vijon:

* Ndjekja e të gjitha procedurave administrative dhe ligjore për arkëtimin e detyrimeve të prapambetura;
* Kryerja e analizave të vazhdueshme për realizimin e buxhetit paraardhës me qëllim nxjerrjen e konkluzioneve;
* Dorëzimi i konkluzioneve të analizës te Kryetari i Bashkisë;
* Publikimi i dokumenteve në Programin e Transparencës në formate të thjeshta dhe lehtësisht të aksesueshme për publikun;
* Publikimi i Planit Strategjik për Emergjencat në Programin e Transparencës.

**Masat në proces:**

* Publikimi i rregullt dhe në kohë të arsyeshme i projekt-vendimeve në proces shqyrtimi nga Këshilli Bashkiak. (para miratimit).

**Masa të parealizuara nuk ka**.

**Kostoja e këtyre masave është administrative dhe pjesë e planifikimit buxhetor të brendshëm.**

**GJETJE DHE REKOMANDIME**

Ky raport monitorimi është kryer në përputhje me metodologjinë e monitorimit të instrumentit planit të integritetit dhe hartimit të raportit të monitorimit. Në mbyllje të këtij raporti për vitin 2022, duke ju referuar të dhënave analitike raportuese, rezulton se:

**Objektivi 1**

Në lidhje me zbatimin e masave aktiviteteve rreth  **përmirësimit të mekanizmave rregullatorë dhe strategjikë të bashkisë në aspekte të veçanta të etikës dhe integritetit**” në bashkinë Maliq janë arritur rezultate të mira. Kështu është realizuar rishikimi i Rregullores së Brendshme të Bashkisë (RB) me qëllim parashikimin e funksionit të Koordinatorit për të Drejtën e Informimit dhe Koordinatorit për Konsultimin Publik, parashikimin e detyrave dhe përgjegjësive të këtyre koordinatorëve si dhe detyrimeve të drejtorive të bashkisë në raport me koordinatorët, duke parashikuar kërkesat për komunikim dhe shkëmbim informacioni brenda afateve të kërkuara.

Gjithashtu është realizuar plotësisht rishikimi i Rregullores së Brendshme të Bashkisë për të përcaktuar detyrimet e secilës drejtori, gjatë procesin të hartimit të Programit Buxhetor Afatmesëm, rregullat e komunikimit dhe shkëmbimit të informacionit ndërmjet tyre, si dhe detyrimet për respektimin e afateve në këtë proces.

**Në proces realizimi** mbetet rishikimi i Rregullores së Brendshme të Bashkisë me qëllim përditësimin me strukturën aktuale të institucionit dhe adresimin e masave të tjera të parashikuara në këtë plan. Gjithashtu është në realizim e sipër masa që adreson publikimin e rregullores së rishikuar në Programin e Transparencës së bashkisë.

**Masat të parealizuara nuk ka**.

**Objektivi 2**

Në lidhje me zbatimin e masave/aktiviteteve rreth **konsolidimit të një administrate të qendrueshme dhe profesionale nëpërmjet zhvillimit të burimeve njerëzore në bashki** nuk është arritur të realizohet asnjë nga masat/aktivitetet e parashikuara ndërsa nuk ka asnjë masë në proces zbatimi.

Ndërkaq **kanë mbetur të parealizuara** masat/aktivitetet që lidhen me publikimin e kritereve të sakta për vakancat për pozicionet e punës që shpallen nga bashkia dhe realizimin e procedurave rekrutuese të rregullta në përputhje me kriteret dhe përshkrimin e punës.

**Objektivi 3**

Në lidhje me masat dhe aktivitetet rreth **rritjes së efektivitetit të veprimtarisë së bashkisë nëpërmjet menaxhimit të riskut të integritetit në fusha të veçanta të përgjegjësisë**, për këtë periudhë raportuese bashkia Maliq ka **zbatuar plotësisht** ndjekjen e të gjitha procedurave administrative dhe ligjore për arkëtimin e detyrimeve të prapambetura, ka kryer analiza të vazhdueshme për realizimin e buxhetit paraardhës duke dorëzuar tek titullari konkluzionet përkatëse, ka publikuar dokumentet në Programin e Transparencës në formate të thjeshta dhe lehtësisht të aksesueshme për publikun si edhe ka publikuar Planin Strategjik për Emergjencat në Programin e Transparencës.

Ndërkaq **në proces dhe vijimësi është** publikimi i rregullt dhe në kohë të arsyeshme i projekt-vendimeve në proces shqyrtimi nga Këshilli Bashkiak (para miratimit).

**Masa të parealizuara nuk ka**.

**Si përfundim**:

Nga monitorimi i Planit të Veprimit të Planit të Integritetit për bashkinë Maliq rezulton se **62% e masave/aktiviteteve janë zbatuar plotësisht, në proces zbatimi kanë mbetur 15% masa/aktivitete dhe të pazbatuara 23% masa/aktivite.**

Sipas objektivave rezulton se **bashkia ka performuar më mirë** në zbatim të masave/aktiviteteve të **objektivit të parë me 75%** të masave/aktiviteteve **të realizuara** plotesisht.

Në **vendin e dytë** për nga zbatueshmëria renditet **objektivi i tretë** me **72%** të masave/aktiviteteve **të realizuara** plotësisht.

Dhe në **vendin e tretë** renditet **objektivi dytë**, i cili rezulton **i parealizuar**.

REKOMANDIME

* Të vijohet me zbatimin dhe raportimin e masave dhe angazhimeve të evidentuara më sipër që nuk janë realizuar apo vijojnë të jenë në proces, sipas fushave të aspekteve të etikës, burimeve njerëzore dhe fushave të veçanta të përgjegjësisë;
* Rritja e transparencës dhe llogaridhënies sipas fushave të ndyshme funksionale në nivel bashkie;
* Dërgimi brenda afateve të përcaktuara si dhe në përputhje me formatet e kërkuara të kontributeve nga strukturat dhe institucionet përgjegjëse për realizimin në kohë dhe me sukses të procesit të monitorimit.